bg bg ru uk bg bg uk ru bg bg bg en bg mk bg bg ru ru ru ru ru bg bg bg bg bg mk mk bg ru bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru bg bg bg hbs_cyr bg ru mk ru ru mk ru bg bg en en de
Конкурс ''Добротворчество'' - категория изящни изкуства
English | Присъединете се към нас
Milostiv - charity in Bulgaria
Организатори: Конкурсът се организира съвместно от Милостив - платформа за благотворителност и социална дейност, Фондация Благородна Бадева, Сдружение за Модерна Култура и Васка Глушкова
Период: 16 октомври 2014 г. - 21 април 2015 г.
Медийна подкрепа: БНР, Информационна агенция ФОКУС, Културни новини, actualno.com, wishbox.org
* 21.04.2015 - Разговор на д-р Деворина Гамалова с журналистката Лили Големинова, радио Хоризонт
* 21.04.2015 - Разговор на Радослав Кирков с журналистката Кармен Манукян, радио Хоризонт
* 03.03.2015 - Разговор на д-р Деворина Гамалова с журналистката Татяна Иванова, радио Хоризонт
* 01.01.2015 - Разговор на Нина Панчева-Киркова с журналистката Кармен Манукян, радио Хоризонт
Категория изящни изкуства в конкурса ''Добротворчество'' (milostiv.org/dobrotvorchestvo) цели да стимулира и вдъхнови младите художници на България да създадат оригинални свои творби върху поставената тема, да предложат образи от своите реалности, които да коментират правенето на добро в нашата реалност. Да покажат чрез специфичните изразни средства на изящните изкуства как изкуството би могло да прави добро. Бихме могли да намерим много примери за творби, посветени на тази тема – избрахме да споменем само някои: Винсент ван Гог и „Добрия самарянин“, Франсиско Гоя и серията „Ужасите на войната”, Питър Брьогел и „Вавилонската кула”, Пабло Пикасо и една от ранните му картини -„Наука и благотворителност”, графити на Банкси и т. н.
Конкурсът е повлиян от идеите на Цветан Тодоров за връзката между изкуството и етиката, представени в книгите му „Границите на изкуството” и „Несъвършената градина”. Според авторът изкуството произтича от предаността на твореца към познанието на света. За да създаде произведение на изкуството, художникът приема света и това приемане започва с толерантност, продължава с грижа и уважение и завършва с любов - любов, лишена от егоистичното желание за притежание. Художниците са движени от вътрешната си потребност да предложат ново знание за света, цел, която се различава не само от желанието за себеизразяване, но също така и от копнежа по постигането на успех или от функцията на изкуството като забавление. Концепцията на Ц. Тодоров не приема редуцирането на изкуството до илюстрация на определена теза - светът е твърде сложен и големите творби на изкуството притежават известна неяснота, която пресъздава тази сложност, вместо да я свежда до догма.
Благодарение на щедри дарители, наградите на конкурса са вече двойно по-големи от първоначално обявените.
Първа награда: 1200 лв
Втора награда: 800 лв
Трета награда: 400 лв
Две награди на публиката (определени чрез гласуване във фейсбук): по 200 лв
Да сте на възраст от 16 до 29 години.
Творбите ви да използват някое от следните изразни средства - живопис, скулптура и графика. Допустими са разнообразни графични, живописни и скулптурни и материали и техники по ваш избор.
Творбите ви да са с размери до 160 см (височина, ширина и дълбочина).
За да участвате в първи кръг на конкурса е необходимо:
1. Да се регистрирате на сайта http://smyart.com и да качите до 3 снимки на оригинални ваши творби.
2. Да попълните формуляра за кандидатстване, който може да изтеглите от тук и да ни го изпратите на елекронна поща art.dobrotvorchestvo@gmail.com
Крайният срок за изпращане на творбите e 20 февруари 2015 г.
До 15 март 2015 г. ще ви уведомим кои от вас са избрани за следващия кръг на конкурса, кога и къде да ни бъдат изпратени селектираните оригинални творби (рамкирани или не, по ваша преценка), за да може нашите куратори да подготвят изложбата. Моля, напишете на гърба на вашите творби имената си.
При участие в конкурса художниците се съгласяват с правилата за участие и гарантират, че творбите са оригинални и притежават авторските им права.
Наградените творби остават собственост на техните автори и те ще могат да разполагат с тях след приключване на изложбата. Организаторите имат право да използват снимки на творбите единствено с цел популяризиране на конкурса.
По желание на художниците техните творби могат да бъдат предложени за продажба по време на изложбата.
Най-добрите творби ще бъдат включени в изложба в галерия в София
Победителите ще бъдат обявени на откриването на изложбата.
Председател на журито: Янко Тихов (картините му са част от множество престижни международни изложби, включително и в Кралския институт по живопис в Лондон) - www.yankotihov.co.uk
Нина Панчева-Киркова (докторант 3-та година по изящни изкуства в Университета на Саутхамптън, Великобритания) – www.ninapancheva.info
Петър Джельов (Негови картини са в частни колекции във Франция, Канада, Италия, България, Белгия, Украйна, САЩ) - www.dzhelyov.com
Избраните след първи кръг творби ще са между 20 и 30 в зависимост от качеството и размерите им, като един участник може да продължи и с трите си творби ако те са одобрени от журито.
Оригинална творческа концепция и съответстващи изразни средства.
Близост и отношение на творбите към темата на конкурса.
Покриване на изискванията за участие.
На 21 април в галерия „България” на Софийска филхармония се проведе награждаването на национален конкурс „Добротворчество”. Събитието съчета гала-концерт на финалистите в раздела за млади музиканти и откриване на изложбата на избраните творби в раздела за млади художници. Нина Панчева-Киркова говори за връзката между добротвореството и изящното изкуство. Изложбата продължи до 11 май. Може да разгледате творбите на участниците от Фейсбук страницата на Милостив.
Първа награда (1200 лв) - Георги Георгиев (21 г.), Доброта и болка, 25 х 25 см
Втора награда (800 лв) - Лора Хубанова (23 г.), Просто рисунка, 40 х 40 см
Трета награда (400 лв) - Александра Ганева (26 г.), Уловена светлина, 27 х 35 см
Награда на публиката (200 лв) - Димитър Титов, Състрадание, 50 х 40 см
Награда на публиката (200 лв) - Светлин Трендафилов, Паун, 35 х 65 см
Искаме да изкажем благодарност на дарителите и доброволците, които ни помогнаха да осъществим тази инициатива. Може да видите техните имена и отпуснатите средства от тук.
Copyright © 2011-2022 milostiv.org